Na osnovu člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19 i 34/20), člana 3. Pravilnika o radu JU OŠ „Podlugovi“, člana 63. a u vezi sa članom 69. Pravila JU OŠ „Podlugovi“, člana 4. Pravilnika sa kriterijima za prijem radnika u radni odnos u predškolskim ustanovama, osnovnim i srednjim školama čiji je osnivač Kanton Sarajevo („Službene novine Kantona Sarajevo, broj: 29/21 i 31/21), Odluke Školskog odbora JU OŠ“Podlugovi“ broj: 03-755/21 od 04.08.2021.godine, Saglasnosti ministrice za odgoj i obrazovanje Kantona Sarajevo broj:11-30-26172-3 od 29.07.2021.godine za pozicije u OŠ “Podlugovi“ direktor JU OŠ „Podlugovi“ objavljuje sljedeće:

**ISPRAVKA**

**dijela javnog konkursu za prijem radnika na upražnjena radna mjesta na određeno vrijeme u školskoj 2021/2022. godini**

Ispravlja se dio javnog konkursa za prijem radnika na upražnjena radna mjesta na određeno vrijeme u školskoj 2021/2022. godini objavljen dana 05.08.2021. godine u dijelu:

**DOKUMENTACIJA KOJA SE PODNOSI UZ PRIJAVU**
1. OBAVEZNA DOKUMENTACIJA (kopije ili ovjerene kopije)
tačka e) mjenja se i glasi:

**e) saglasnost da se obavijesti iz člana 23. stav (1) Pravilnika i preliminarne odluke iz člana 25. stav (1) i (2) Pravilnika dostavljaju elektronskom poštom na adresu koju je kandidat naveo u prijavi na javni konkurs.**

2. DODATNA DOKUMENTACIJA (kopije ili ovjerene kopije)
dodaje se tačka m) i glasi:

**m) uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci)**

Ostali uslovi javnog konkursa ostaju nepromjenjeni.
Obavještenje o Ispravci dijela javnog konkursa je objavljeno u dnevnim novinama „Oslobođenje“ dana 13.08.2021. godine, a tekst Ispravke dijela javnog konkursa objavljen je istog dana (13.08.2021. godine) na službenoj internet stranici JU OŠ „Podlugovi“ Ilijaš www. ospodlugovi.edu.ba i putem službenog mejla škole dostavljen Ministarstvu za odgoj i obrazovanje Kantona Sarajevo i JU „Služba za zapošljavanje Kantona Sarajevo“ radi objavljivanja na njihovim službenim internet stranicama ([www.mo.ks.gov.ba](http://www.mo.ks.gov.ba/) i [www.szks.ba](http://www.szks.ba/)).
 Javni konkurs ostaje otvoren 10 dana od dana objave obavještenja ove Ispravke i krajnji rok za prijavu na konkurs je **24.08.2021. godine.**
 **NAPOMENA: Sve prijave kandidata pristigle prije objave ove Ispravke uzet će se u razmatranje.**